پادوسبان اول

پادوسپان اول اولین اسپهبدی بی‎یه که پادوسپانیون سلسله دله حکومت کرده. وه شه دولِت ره گیل گیلانشاه جه ارث بیته و رویان دله ۴۰ تا ۷۵ هجری فرمونروایی داشته. وه شه گت‌تر برار، دابویه، مطیع بی‌یه.چراغعلی اعظمی سنگسری. «گاوباریان پادوسپانی». ص ۱۵.

 حکومت 

پادوسپان و ونه گت‌تر برار، دابویه، میونه خراب بی‌یه چون دابویه اخلاق تند بی‌یه و پادوسپان ونجه کناره گیته. ۹ سال یزدگرد سوم و ساسانیون رقد دپاتن په، یعنن سال ۴۰ هجری، پادوسپان شه پی‌یر فرمون ره بیته که رویان دله حکومت هنیشه. پادوسپان اون گدر جه تا ۳۵ سال رویان دیّه و سال ۷۵ هجری بمرده و ونه وچون ونه جاسر موروثی هنیشتنه. ونه خؤشی و خیّری جه ابن اسفندیار خله تعریف کنده که سفره‌دار آدِم بی‌یه.چراغعلی اعظمی سنگسری. «گاوباریان پادوسپانی». ص ۱۵.

 منابع 

رج:درگذشتگان ۷۵ (قمری)
رج:پادوسپانیون اسپهبدون